Na temelju članka 121. st. 6. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10. i 105/10) i članka 61. Zakona o zaštiti na radu („Narodne novine“ broj: 59/96., 94/96., 114/03., 100/04., 86/08., 116/08. i 75/09.) Povjerenstvo koje privremeno zamjenjuje Školski odbor Srednje škole Koprivnica na prijedlog ravnatelja, na sjednici održanoj dana 07.04.2011. godine donosi

## PLAN EVAKUACIJE I SPAŠAVANJA

### **I TEMELJNE ODREDBE**

**Članak 1.**

Ovim Planom evakuacije i spašavanja SREDNJA ŠKOLA KOPRIVNICA, Trg Slobode 7, Koprivnica**,** provodeći zakonske propise i odredbe Zakona o zaštiti na radu i Pravilnika o zaštiti od požara, regulira način, organizaciju i osiguranje provođenja evakuacije i spašavanja.

**Članak 2.**

Pod evakuacijom u smislu ovog Plana smatra se unaprijed programirani i organizirani način napuštanja ugroženih radnih (i drugih) prostorija i prostora prije nego što nastupi opasnost za život ili zdravlje radnika (i drugih osoba), što je može izazvati iznenadni događaj čiji je nastup i štetne posljedice moguće unaprijed predvidjeti.

**Članak 3**.

Pod spašavanjem u smislu ovog članka podrazumijeva se tako organizirano provođenje radnji kojima se osobama zatečenim u ugroženim radnim i drugim prostorijama i prostorima, pruža pomoć u napuštanju tih prostora, kada uslijed okolnosti nastalih iznenadnim događajem sami ne mogu ove prostorije odnosno prostore napustiti, a da pri tome ne dovedu u opasnost svoj život.

***II PROCJENA POSTOJEĆEG STANJA 1 UTVRĐIVANJE MOGUĆIH IZVORA OPASNOSTI 1 NJIHOVIH ŠTETNIH POSLJEDICA***

**Članak 4.**

U cilju procjene postojećeg stanja i utvrđivanja mogućih izvora opasnosti i njihovih štetnih posljedica, odnosno izrade plana evakuacije, treba sa strane stručnih osoba procijeniti opasnost. Tu komisiju treba da čine stručnjaci slijedećih zanimanja: stručnjak za graditeljstvo, stručnjak za zaštitu od požara i stručnjak za elektrotehniku i strojarstvo.

**Članak 5.**

Uzimajući u obzir postojeću organizaciju rada, raspored radnika i drugih prostorija i prostora, kao i raspored strojeva, opreme i drugih materijala u svim ovim prostorijama i prostorima utvrđeni su:

- interni (unutarnji) izvori opasnosti i

- eksterni (vanjski) izvori opasnosti.

**Članak 6.**

Pod internim izvorima opasnosti smatraju se:

- požar

- eksplozija

- tehnička neispravnost objekta, postrojenja i instalacija.

**Članak 7.**

Pod eksternim izvorima opasnosti podrazumijevaju se sljedeći:

- potres

- poplava

- olujni i orkanski vjetrovi

- istjecanje plina

- razni odroni zemlje

*-* pad drveća i drugog raslinja na školsku zgradu

**Članak 8.**

U radnim prostorijama SREDNJE ŠKOLE KOPRIVNICA, Trg Slobode 7, Koprivnica mogu se očekivati slijedeći izvori opasnosti:

- požar

- tehnička neispravnost objekta, postrojenja i instalacija

- potres

- istjecanje plina - eksplozija

- olujni i orkanski vjetrovi

- poplava u prizemlju škole u slučaju jakih kiša.

***III UTVRĐIVANJE UVJETA POTREBNIH ZA SPREČAVANJE ODNOSNO UBLAŽAVANJE ŠTETNIH POSLJEDICA***

**Članak 9.**

Utvrđujući izvore opasnosti, utvrđuju se istovremeno i uvjeti za sprječavanje štetnih posljedica, koji se prema usmjerenim aktivnostima dijele na:

- kadrovsku strukturu,

- tehničku ispravnost sredstava rada i opremljenosti,

- organizacioni plan

Djelovanjem na svaki od navedenih uvjeta, postiže se ukupnost potrebnih aktivnosti koje dovode do takvih uvjeta u kojima je moguće ostvariti efikasnu evakuaciju i spašavanje, odnosno postići zaštitu života ili zdravlja radnika, i korisnika objekta.

**Članak 10.**

Pored iznenadnih događaja koji se mogu očekivati kao izvori opasnosti u SREDNJA ŠKOLA KOPRIVNICA, Trg Slobode 7, Koprivnica, ovim planom utvrđuje se slijedeće:

- radne prostorije i prostori koji su stvarno ili potencijalno izloženi djelovanju iznenadnih događaja,

- pomoćne lokacije i putovi, putovi, prolazi i prilazi čijim će se korištenjem zaposlenici i druge osobe na radu, korisnici i ostali najbrže evakuirati,

- vremenska razdoblja unutar kojih će se provoditi praktična vježba za evakuaciju i spašavanje,

- sredstva i oprema potrebna za evakuaciju i spašavanje.

**Članak 11.**

Djelovanjem iznenadnih događaja u smislu članka 8. ovog Plana, izložene su sljedeće prostorije i prostori :

- plinska kotlovnica koja se nalazi u sklopu objekta

- sportska dvorana

- učionice i pomoćne prostorije koje koristi škola

**Članak 12.**

U slučaju potrebne intervencije radi evakuiranja radnika, korisnika i ostalih osoba iz ugroženih prostora kod iznenadnih događaja, evakuacijom će rukovoditi:

1. Tatjana Kolarić, nastavnik engleskog jezika
2. Bruno Borić, nastavnik tjelesne i zdravstvene kulture
3. Damir Odak, voditelj smjene

**Članak 13.**

U slučaju požara, eksplozije, potresa, radnici, korisnici i druge osobe će se evakuirati na slobodni prostor sportskog igrališta uz školu (sa zapadne strane objekta).

**Članak 14.**

Prilikom evakuacije, radnici, korisnici i ostali koristit će se sljedećim putovima i prolazima:

* radnici i korisnici koji se zateknu na katu škole koristit će se glavnim stepeništem za silazak u prizemlje objekta (glavni hodnik)
* radnici i korisnici koji se zateknu u prizemlju škole koristit će glavnim izlazom iz škole kroz glavni hodnik na glavni izlaz (sa istočne strane objekta), ili pomoćnim izlazima sa stražnje strane objekta ili pomoćnim izlazom u blizini spojnog hodnika sa dvoranom
* radnici i korisnici koji se zateknu u prizemlju sportske dvorane (radne prostorije, svlačionice) koristit će se izlazima kroz glavni hodnik prema parkiralištu (sa južne strane) ili izlazom kod spojnog hodnika (istočna strana objekta)
* radnici i korisnici koji se zateknu u učionicama u suterenu (forum) koristit će se glavnim izlazom na slobodni prostor (istočna strana objekta), ili pomoćnim izlazom kroz hodnik sportske dvorane
* radnici i korisnici koji se zateknu u sportskoj dvorani na parketu koristit će se transportnim izlazom prema vanjskom igralištu ili izlazima kroz glavni hodnik prema parkiralištu (sa južne strane) ili izlazom kod spojnog hodnika (istočna strana objekta)
* korisnici koji se zateknu na tribinama sportske dvorane koristit će se glavnim ulazom u sportsku dvoranu ili pomoćnim izlazima na katu direktno u slobodan prostor ili pomoćnim izlazima ispod tribina direktno u slobodan prostor

**Članak 15.**

Prilikom evakuacije, radnici, korisnici i ostali, kretat će se najkraćim sigurnim i slobodnim putovima prema naprijed određenoj lokaciji.

**Članak 16.**

U slučaju tehničke neispravnosti objekta, postrojenja i instalacija (mogućnost rušenja objekta, neispravnost na elektroinstalacijama i sl.) ugroženi radnici evakuirat će se pod rukovodstvom naprijed navedenih osoba, te naprijed navedenim izlazima i putovima na naprijed određenu lokaciju.

**Članak 17.**

U provođenju evakuacije sudjelovat će osobe osposobljene za provođenje evakuacije, te zaposlenici, korisnici i druge osobe koje se u tom slučaju zateknu u navedenom objektu.

**Članak 18.**

Ovisno o nastupu iznenadnog događaja, redoslijed djelovanja organizacijskih formacija i radnji je slijedeći:

- u slučaju požara intervenirat će radnici koji su osposobljeni za to, te Javna Vatrogasna postrojba Grada, ako se radi o većoj havariji, ostali radnici, korisnici i druge osobe evakuirat će se na za to određen prostor, onaj tko se od njih ne bude mogao sam evakuirati njemu će pomoći u evakuaciji osobe koje gase požar,

- ako se bude raspolagalo sa dovoljnim snagama, paralelno se može izvršiti akcija gašenja i evakuacije i spašavanja radnika, drugih osoba, vrijedne opreme, a ako ne onda najprije evakuirati ljude i vrijednu opremu pa zatim gasiti požar.

- u slučaju poplave zbog jakih kiša u prizemlju školske zgrade obavezno će se isključiti struja i evakuirat vrijedna imovina i oprema na kat škole te će Javna vatrogasna postrojba Grada izvršiti ispumpavanje vode iz školske zgrade.

U slučaju potresa ide se na raščišćavanje ruševina radi što hitnijeg izbavljanja radnika, gostiju i drugih osoba iz ugroženih prostora, a zatim na izbavljanje opreme.

U slučaju tehničke neispravnosti objekta, postrojenja i instalacija kao i u slučaju olujnih i orkanskih vjetrova, također se ne bi ništa bitno mijenjalo, tj. ako bi raspolagali sa dovoljno snaga izvršili bi paralelno eventualno gašenje požara i evakuiranje radnika, korisnika i ostalih, odnosno, pružanja prve pomoći na licu mjesta i otprema ovih do hitne medicinske pomoći ili bolnice.

**Članak 19.**

Poslodavac je dužan utvrditi plan evakuacije i spašavanja za slučaj izvanrednog događaja i s njim upoznati sve radnike.

Na osnovi tog plana moraju se provesti praktične vježbe najmanje jedanput u dvije godine.

**Članak 20.**

Za evakuaciju i spašavanje ravnatelj osigurava slijedeća sredstva i opremu:

- ljestve

- sanitetski materijal

- sredstva za osvjetljenje

**Članak 21.**

Sva sredstva navedena u članku 21. koja su potrebna za evakuaciju i pružanje prve pomoći nalaze se u objektima navedenim u članku 11.

***IV PRELAZNE I ZAVRŠNE ODREDBE***

**Članak 22**.

Izmjene i dopune ovog Plana obavlja se na način i po postupku utvrđenom za njegovo donošenje.

**Članak 23.**

Plan stupa na snagu osmog dana od dana objave na oglasnoj ploči.

Klasa: 602-03/11-01/499

Urbroj: 2137-49-11-01

Koprivnica, 07.04.2011.

Predsjednik Povjerenstva:

Mladen Antolić, dipl.ing.

Plan evakuacije i spašavanje objavljen je na oglasnoj ploči dana 07.04.2011. i stupio je na snagu dana 15.04.2011.

Ravnatelj:

Zdravko Sabolek, dipl.ing.